Video: Man pak departement van verdediging in hof ná R4-aanval‘n Voormalige sakeman van Baberton het die eerste ronde van sy geveg met die departement van verdediging gewen. Leon von Benecke is verskeie kere met ‘n R4-geweer geskiet, wat uit onderdele bestaan het wat glo van ‘n militêre basis gesteel is. Die konstitusionele hof het die departement se aansoek om te appelleer van die hand gewys, en Von Benecke mag nou met ‘n siviele geding begin. Die insetsel is deur eNuus vervaardig. Kyk eNuus elke aand om 19:00 op kanaal 144 en 145 op DStv.